2004/241/EY: Komission päätös, tehty 5 päivänä maaliskuuta 2004, päätösten 92/260/ETY ja 93/197/ETY muuttamisesta Etelä-Afrikasta Euroopan unioniin suuntautuvan rekisteröityjen hevosten tuonnin ja tilapäisen maahanpääsyn osalta (ETA:n kannalta merkityksellinen teksti) (tiedoksiannettu numerolla K(2004) 668)



Virallinen lehti nro L 074 , 12/03/2004 s. 0019 - 0020



Komission päätös, tehty 5 päivänä maaliskuuta 2004, päätösten 92/260/ETY ja 93/197/ETY muuttamisesta Etelä-Afrikasta Euroopan unioniin suuntautuvan rekisteröityjen hevosten tuonnin ja tilapäisen maahanpääsyn osalta (tiedoksiannettu numerolla K(2004) 668) (ETA:n kannalta merkityksellinen teksti) (2004/241/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annetun neuvoston direktiivin 90/426/ETY(1), ja erityisesti sen 15 artiklan a alakohdan ja 16 artiklan, sekä katsoo seuraavaa: (1) Komission päätöksessä 92/260/ETY(2) vahvistetaan rekisteröityjen hevosten tilapäisessä maahanpääsyssä sovellettavat eläinten terveyttä koskevat vaatimukset ja eläinlääkärintodistukset. Päätöksessä esitetään malli terveystodistuksesta, jota käytetään rekisteröityjen hevosten tilapäisessä maahantuonnissa Etelä-Afrikasta Euroopan unioniin. (2) Komission päätöksessä 93/197/ETY(3) säädetään eläinten terveyttä koskevista vaatimuksista ja eläinlääkärintodistuksista rekisteröityjen hevoseläinten sekä jalostukseen ja kasvatukseen tarkoitettujen hevoseläinten tuonnissa. Päätöksessä esitetään malli terveystodistuksesta, jota käytetään rekisteröityjen hevosten tuonnissa Etelä-Afrikasta Euroopan unioniin. (3) Komission päätöstä 97/10/EY(4) sovelletaan Etelä-Afrikan aluejakoon rekisteröityjen hevosten Euroopan yhteisöön suuntautuvan tuonnin ja tilapäisen maahanpääsyn osalta. Päätöksessä 97/10/EY säädettyjä lisätakeita on vähän aikaa sitten muutettu komission päätöksellä 2004/117/EY. (4) Yhdenmukaisuuden vuoksi ne tiedot, joita päätöksessä 92/260/ETY ja 93/197/ETY esitetyssä eläinten terveystodistuksen mallissa edellytetään rekisteröityjen hevosten rokotustilanteesta afrikkalaisen hevosruton osalta, olisi saatettava päätöksessä 97/10/EY säädettyjen lisätakeiden mukaisiksi. (5) Päätökset 92/260/ETY ja 93/197/ETY olisi tämän vuoksi muutettava vastaavasti. (6) Tässä päätöksessä säädetyt toimenpiteet ovat elintarvikeketjua ja eläinten hyvinvointia käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 92/260/ETY liitteessä II olevan eläinten terveystodistusmallin F III kohdan g alakohta seuraavasti: " >PIC FILE= "L_2004074FI.002001.TIF">" 2 artikla Korvataan päätöksen 93/197/ETY liitteessä II olevan eläinten terveystodistusmallin F III kohdan g alakohta seuraavasti: " >PIC FILE= "L_2004074FI.002002.TIF">" 3 artikla Tämä päätös on osoitettu kaikille jäsenvaltioille. Tehty Brysselissä 5 päivänä maaliskuuta 2004. Komission puolesta David Byrne Komission jäsen (1) EYVL L 224, 18.8.1990, s. 42. Direktiivi sellaisena kuin se on viimeksi muutettuna asetuksella (EY) N:o 806/2003 (EUVL L 122, 16.5.2003, s. 1). (2) EYVL L 130, 15.5.1992, s. 67. Päätös sellaisena kuin se on viimeksi muutettuna päätöksellä 2004/117/EY (EUVL L 36, 7.2.2004, s. 20). (3) EYVL L 86, 6.4.1993, s. 16. Päätös sellaisena kuin se on viimeksi muutettuna päätöksellä 2004/117/EY. (4) EYVL L 3, 7.1.1997, s. 9. Päätös sellaisena kuin se on viimeksi muutettuna päätöksellä 2004/117/EY.